**Νέες προκηρύξεις θέσεων για Μεταδιδάκτορες, Διδακτορικούς φοιτητές και Μεταπτυχιακούς φοιτητές στο αντικείμενο της Κλινικής διατροφής, ανάπτυξης και θρέψης βρεφών και νηπίων.**

Το φθινόπωρο του 2023 θα ξεκινήσει μία διπλά τυφλή κλινική μελέτη σε βρέφη και νήπια. Σκοπός της μελέτης είναι να ελέγξει την επίδραση ειδικού γάλακτος 1ης βρεφικής ηλικίας καθώς και της διατροφής στη 2η βρεφική ηλικία στην ανάπτυξη των βρεφών και νηπίων, στη μείωση του κινδύνου εμφάνισης λοιμώξεων καθώς και στη λειτουργία του γαστρεντερικού συστήματος.

Για τις ανάγκες της κλινικής μελέτης ο Καθηγητής κ. Ιωάννης Μανιός θα προκηρύξει τις παρακάτω θέσεις:

* 1 θέση για Μεταδιδακτορικό ερευνητή
* 1 θέση για εκπόνηση Διδακτορικού
* 3 θέσεις για ερευνητές (με ή χωρίς μεταπτυχιακό τίτλο σπουδών)

Οι θέσεις αυτές αφορούν 2-3 έτη απασχόλησης, θα είναι έμμισθες και το ύψος των απολαβών θα καθοριστεί βάσει των προσόντων των υποψηφίων και του χρόνου που μπορούν να αφιερώσουν στην υλοποίηση της σχετικής κλινικής μελέτης.

Οι ενδιαφερόμενοι μπορούν να στείλουν το βιογραφικό τους ή/και να επικοινωνήσουν για περαιτέρω πληροφορίες και διευκρινήσεις στα e-mails: ekaragl@hua.gr και manios@hua.gr